Meginmarkmið , hlutverk , gildi og stefnur ásamt nýju skipuriti Vegagerðin Ný Vegagerð varð til með sameiningu hluta Siglingastofnunar og stærsta hluta Vegagerðarinnar þann 1. júlí 2013 . Í kjölfar þess fór fram stefnumótunarvinna starfsmanna nýrrar stofnunar . Þeirri vinnu lauk með endurgerð meginmarkmiða Vegagerðarinnar , hlutverks og framtíðarsýnar . Markmið vinnunnar var að móta samræmda sýn starfsfólks og stjórnenda til framtíðar og marka stefnumótandi áherslur fyrir starfsemi Vegagerðarinnar til ársins 2025 . Breið og virk þátttaka starfsfólks og hagaðila stofnunarinnar var höfð að leiðarljósi í stefnumótunarferlinu sem fól í sér eftirfarandi lykilþætti : Viðtöl við lykilstjórnendur og ytri hagaðila Skoðanakönnun meðal starfsmanna Vinnustofur í miðstöð og á öllum svæðismiðstöðvum með fulltrúum framkvæmdastjórnar Vegagerðarinnar Úrvinnsla með stjórnendum við að draga fram niðurstöður Ráðgjafarsvið KPMG var Vegagerðinni til aðstoðar við mótun nýrrar stefnu . Niðurstöður vinnunnar endurspegla áherslur Vegagerðarinnar og hvernig hún hyggst takast á við þær breytingar sem blasa við í starfsumhverfi stofnunarinnar á komandi árum . Öruggar og greiðar samgöngur á sjó og landi . Hagkvæm uppbygging og rekstur samgöngukerfisins í sátt við umhverfið . Vegagerðin starfar samkvæmt lögbundnu hlutverki sínu þar sem m.a. kemur fram : „ Vegagerðin skal í starfsemi sinni stuðla að öruggum , sjálfbærum , greiðum og hagkvæmum samgöngum . Þá skal stofnunin stuðla að því að samgöngur þróist í samræmi við samfélagsleg og umhverfisleg markmið . “ Framtíðarsýn til 2025 Stýring uppbyggingar og þjónustu samgöngukerfisins á sjó og landi með samkeppnishæfni Íslands , sjálfbærni og öryggi að leiðarljósi Stefna Vegagerðarinnar í hnotskurn Öruggar samgöngurVið uppbyggingu og þróun samgöngukerfisins eru greiðar samgöngur og öryggi einstaklinga forgangsatriði svo ekki komi til alvarlegra slysa . Upplýsingar og þekkingVegagerðin miðlar faglegum upplýsingum um samgöngukerfið til stjórnvalda , sveitarfélaga og atvinnulífs og eflir þannig grundvöll stefnumótandi ákvarðanatöku . Skipulag og starfsemiInnviðir Vegagerðarinnar byggja á skilvirkri stjórnun , straumlínulöguðum ferlum , öflugum tækjabúnaði og virku gæðakerfi . ÞjónustaVegagerðin er þjónustumiðuð stofnun sem nýtir tækniþekkingu til umferðarstýringar og bætts samgönguöryggis með notendavænni þjónustu og miðlun upplýsinga í rauntíma . Samþætting samgöngumátaVegagerðin er leiðandi í skipulagi og uppbyggingu vistvænna og samþættra samgöngumáta á landsvísu í nánu samstarfi viðstjórnvöld og sveitarfélög . Gildi Vegagerðarinnar voru mótuð af starfsmönnum og endurspegla þá grunnþætti sem Vegagerðin og starfsemi hennar stendur fyrir . Gildin draga fram og byggja á bæði hlutverki Vegagerðarinnar og þeim brag sem starfsmenn fylgja í daglegum störfum sínum Við búum yfir sérþekkingu og vinnum af fagmennsku Við höfum öryggi ávallt í fyrirrúmi Framsýni Við byggjum á reynslu og horfum til framtíðarÞjónustaVið mætum þörfum samfélagsins með góðri þjónustu Stefnur Vegagerðinnar byggja á þessum meginmarkmiðum , sjá valmynd hér til vinstri .